<classify> Ajetovic alitua juzi badala ya jana, ambapo alisema amewahi ili kuzoea hali ya hewa ya Tanzania mapema. Akizungumza na waandishi wa habari jana, Ajetovic alisema kwa maandalizi mazuri aliyofanya akiwa Ujerumani alikokuwa ameweka kambi, ana uhakika atammaliza Cheka katika raundi ya nne au tano.Nimejipanga vizuri ninachowaeleza mashabiki wa ngumi waje kwa wingi kushuhudia mpambano wetu, nimepanga kummaliza Cheka mapema, alisema.Mara ya mwisho mabondia hao kukutana ni mwaka 2008 ambapo Cheka alikwenda Uingereza kupambana naye na kupigwa kwa pointi.Naye Mkurugenzi wa Kampuni ya Advance Security, Juma Ndambile ambaye ni miongoni mwa waandaaji wa pambano hilo alihimiza wapenzi, wadau na makampuni mbalimbali kujitokeza kushuhudia mchezo huo katika kuendeleza.Maandalizi mpaka sasa yamekamilika kwa asilimia 99 ninachohamasisha wadau na wapenzi waje kwa wingi kushuhudia, alisema.Kwa upande wa Promota wa ngumi za kulipwa Tanzania, Jay Msangi alisema Cheka yuko tayari kwa pambano hilo kubakiza mkanda nyumbani.Pambano hili litakuwa ni la kihistoria na linatarajiwa kushuhudiwa na Waziri wa Habari, Utamaduni, Sanaa na Michezo, Nape Nnauye, alisema na kuongeza kuwa Rais wa WBF, Howard Goldberg atatua leo.Rais wa Oganaizesheni ya Ngumi za Kulipwa nchini TPBO ambao watakuwa wasimamizi katika mapambano ya utangulizi, Yassin Abdallah Ustaadh alisema mabondia wamekidhi vigezo na kwamba hakutakuwa na ubabaishaji wowote wa malipo.Alisema Cheka ameandaliwa kushinda kwani hawatakubali kuwa vichwa vya wendawazimu katika mchezo huo.  <topic>: MICHEZO 